- 1 Tɛsalonika
- <
- 5
- >

5
No ɛ̀ nulo ɛ́ wee ecɛyte nto Tata
1 Boom bo bwee wese le, ɛkumɛ kefew bô diuu di nto Tata le nu ɛ kɛ shiee nu dvú fô ben e wvù bó esaaŋkè fifiɛ ɛ̂ ben kɛ. 2 1:2-3, 10; 2:19; 3:13; 5:23; Mat 24:36; Fili 4:5; 2Tɛs 1:7, 10; 2:1-2; Mat 24:43; 2Bi 3:10; Mwm 3:3; 16:15Ben kebɛɛ kee lo lɛ diuu di nto Tata le nu ke enu diɛwɛ di cooŋ e ɛntaŋ. 3 Yɛli 6:14-15; Mat 24:39Bonyii nu ke edioo duu lɛ, “Nyɛkeey nu dvú, ɛ fiɛɛ fì wee efanè yaa nu kɛ”, ɛ́ ŋgɛw emum enɛ esɛsɛ egbwe yî bó le diɛwɛ no lume ke nɛ to yî kpwoon wvù nu bô fue le, je saa enu dvú keelewtɛ kɛ. 4 Geenɛn boom bo bwee wese le, kɛ ben nu finɛn kenjiwe le wvù diuu didvu ke enɛ esɛsɛ eto fô ben e diɛwɛ cooŋ e kɛ. 5 Lum 13:11-12; Ɛfɛ 5:8-9Me njemyi nɛn njefo ben bocii nu bonyii bo n'yuu le, nu bonyii bo ɛmvunsheeŋ. Kɛ beene nu bonyii bo ɛntaŋ kɛnɛɛ bo kenjiwe le kɛ. 6 Nonɛn fo beene eleetè no bonyii bomew leete kɛ. Beene enù we bô bvufee bvusɛɛbeene fó bvucii. 7 Bonyii bò leete ké no leete ɛ ɛ̀ nu ɛntaŋ, ɛ bonyii bò mbvuum koole bó nu ɛ mó ké no koole ɛ ɛ̀ nu ɛntaŋ. 8 Ɛfɛ 6:11-17Geenɛn no beene nu fisɛɛbeene ɛ ɛ̀ nu bonyii bo ɛmvunsheeŋ, beene emum enù bô bvufee bvusɛɛbeene fó bvucii. Beene ejo mbee bô keŋkoŋɛn ɛ́ mvú enù diɛwɛ ketwaa ke jem e ɛ beene ɛ jise ɛ baŋ gvúw yesebeene dvú, ejo tɛn mboyma wvù beene taale fwe yî dvú le ɛ́ wvú enù diɛwɛ kefo ke jem e ɛ beene ɛ bon. 9 1:10; 2Tɛs 2:14Ben ekeè lɛ kɛ Nyo' to caw beene gɛɛ lɛ wen ke eduŋcɛ ɛ ɛ̀ nu shém ye yì ffuuke ɛ̂ beene kɛ. Wvú to caw lɛ beene ke ekɛŋkɛ ɛ ɛ̀ nu mboyma fele yî Tata wesebeene wvù Jisos Klistu le. 10 4:14; Lum 14:8-9Jisos Klistu nu wvù to kpweɛ nje yese beene, wvu lɛ kɛnɛɛ beene nu dvú, kɛnɛɛ beene ɛ kpwekɛn, ɛ́ beene enu kɛ beene ɛ bó. 11 Nonɛn ben emum eyvuwsè mvuntelem mvu wee noo wee le, eyootè tɛn wee noo wee ɛ wvú kuu kɛ no ben gee wase.
Ntefe wvu fokemɛse bô ŋgayma
12 1Kol 16:15-18; 1Tim 5:17Boom bo bwee wese le, bese lɛke lo ben lɛ ben ewvumtè bonyii bò lemte ɛ̂ ben ɛntelɛŋ taale fô ben e yî saaka Tata le bvuu teete ben e. 13 Ben eduŋcì n'wvum ɛ̂ bó naa ntay yî keŋkoŋɛn e nje lemme dibole. Ben ekɛŋkè tɛn nshii wvu nyɛkeey fô bikuu binɛn e. 14 2Tɛs 3:6, 11, 15Bese bvuu lɛke tɛn ben boom bo bwee wese le lɛ ben etefe bonyii bò nu laame kɛ lo, eyvuwsɛ mvuntelem mvu bonyii bò kɛŋke jaŋ e, eficɛ tɛn bonyii bò wɛɛyi. Ben ekuulè shém ben ɛ bonyii bocii. 15 Lum 12:17; Fili 1:10Ben eyɛnè fo wee etfuusè kebefɛ bô kebefɛ. Ben egomtè sekecii keegee ɛ ɛ̀ nu mwɛɛm mvù jee fô bikuu binɛn e noo fô bonyii bocii le. 16 Fili 4:4Ben elaŋlaŋè sekecii, 17 5:25; Luk 18:1; Lum 12:12; Ɛfɛ 6:18; Kolo 4:2bunleè kefew kecii, 18 Ɛfɛ 5:19-20nyaà keyoone ɛ̂ Nyo' yî fiɛɛ ficii fì kooyi le. Fin nu fiɛɛ fì Nyo' shieele fô ben bò nu yî Klistu Jisos e. 19 Ɛfɛ 4:30Fo ben ecilè lemme di Keyoy ke Yuule le kɛ. 20 Fo ben emwaasè bontum bo Nyo' le bò bonyii teete kɛ. 21 1Kol 14:29; Ɛfɛ 5:10; 1Jon 4:1Ben etaassè mwɛɛm mvunciim, joò mvù jee leeme yî dvú le, 22 ebvuusè can fô mwɛɛm mvù befe le mvunciim.
23 5:1-2; 2Kol 13:11Me nlɛke lɛ Nyo' kebɛɛ wvù nu Nyo' kembonɛn eloocɛ ege ɛ́ ben eyuule yî fiɛɛ le ficii. Wvú egɛɛ keyoy kenɛn bô mvuntelem mvunɛn noo ye yene ɛ́ yí ke enu sɛ nlom kefew kè Tata wesebeene wvù Jisos Klistu nu ke eto le. 24 1Kol 1:8-9; Fili 1:6; 2Tɛs 3:3Wvú wvù Nyo' wvù to teŋɛɛ ben nu ɛ wvú ké no leeme kɛ yî diɛw ye le, ɛ wvú nu ke ege mwɛɛm mvudvu.
25 1:2-3; Lum 15:30Boom bo bwee wese le, ben ebunleè fô bese le.
26 Lum 16:16Ben egay boom bo bwee wesebeene le bocii eŋocɛ ɛ̂ ŋŋocɛ bonyii bo Nyo' le.
27 Kolo 4:16Me njemyi nciise lo ɛ̂ ben yî mvuŋgay mvu Tata le lɛ ben etaŋ ŋwa' wvun ɛ́ boom bo bwee wesebeene le bocii eyuw.
28 Tata wesebeene wvù Jisos Klistu ebuw ben bô kembonɛn kew ɛ́ kí enù ben ɛ bó.

- 1 Tɛsalonika
- <
- 5
- >

5:2 1:2-3, 10; 2:19; 3:13; 5:23; Mat 24:36; Fili 4:5; 2Tɛs 1:7, 10; 2:1-2; Mat 24:43; 2Bi 3:10; Mwm 3:3; 16:15

5:3 Yɛli 6:14-15; Mat 24:39

5:5 Lum 13:11-12; Ɛfɛ 5:8-9

5:8 Ɛfɛ 6:11-17

5:9 1:10; 2Tɛs 2:14

5:10 4:14; Lum 14:8-9

5:12 1Kol 16:15-18; 1Tim 5:17

5:14 2Tɛs 3:6, 11, 15

5:15 Lum 12:17; Fili 1:10

5:16 Fili 4:4

5:17 5:25; Luk 18:1; Lum 12:12; Ɛfɛ 6:18; Kolo 4:2

5:18 Ɛfɛ 5:19-20

5:19 Ɛfɛ 4:30

5:21 1Kol 14:29; Ɛfɛ 5:10; 1Jon 4:1

5:23 5:1-2; 2Kol 13:11

5:24 1Kol 1:8-9; Fili 1:6; 2Tɛs 3:3

5:25 1:2-3; Lum 15:30

5:26 Lum 16:16

5:27 Kolo 4:16

© 2011 WBT